PRILOGA

„CONTEA DI SCLAFANI“

PDO-IT-A0775-AM04

Datum vloge: 21. december 2016

VLOGA ZA SPREMEMBO SPECIFIKACIJE PROIZVODA

1. Predpisi, ki se uporabljajo za spremembo

Člen 105 Uredbe (EU) št. 1308/2013 – sprememba, ki ni manjša

2. Opis spremembe in razlogi zanjo

2.1 Sprememba imena označbe (a) in specifikacije proizvoda/enotnega dokumenta (b)

(a) Sprememba imena: K imenu sedanje označbe „Contea di Sclafani“ je dodan sklic na občino Valledolmo. Zato se lahko proizvod poimenuje bodisi kot „Contea di Sclafani“ ali kot „Valledolmo - Contea di Sclafani“. Ime označbe je bilo spremenjeno, da se bolje poudari povezava z ozemljem, tj. „opredeljenim geografskim območjem“, kot je določeno v zakonodaji EU (člen 93(1)(a) Uredbe (EU) št. 1308/2013). Ime Valledolmo je dejansko že večkrat omenjeno v členu 9 specifikacije proizvoda, ki opisuje geografsko povezavo. Ta občina v pokrajini Palermo se nahaja v središču opredeljenega geografskega območja in jo je mogoče najti na sodobnih zemljevidih. Z dodatkom imena občine je tako lažje opredeliti natančno lokacijo območja proizvodnje.

(b) Seznam dovoljenih vrst se je z 21 zmanjšal na 6, pri čemer so se ohranile le bele (Bianco) in rdeče (Rosso) vrste ter njihove ustrezne označbe Vendemmia Tardiva (pozna trgatev) in Riserva. Registrirana označba porekla „Sicilia“ (Denominazione di Origine Controllata – DOC (zaščitena označba porekla – ZOP)) obsega širok nabor regionalnih sort vinske trte, vključno s številnimi sortami iz trenutne označbe vin „Contea di Sclafani“ z DOC (ZOP), in čeprav so tradicionalne, se na bolj omejenem območju ne morejo šteti za ekskluzivne. Namen spremembe je torej nadalje spodbujati posebnost zadevnih vin z DOC (ZOP), tako da se ohranijo le tiste vrste, ki so proizvedene iz sort vinske trte, ki najbolje predstavljajo povezavo z opredeljenim geografskim območjem. Potemtakem se vina, tudi če se proizvajajo iz avtohtonih sort, že vključenih v kombinacijo sort vinske trte, ki se uporabljajo za bela, rdeča ali sortna vina, zdaj na splošno imenujejo bela ali rdeča vina, da se tako bolj poudari ime označbe ali povezava z regijo, v kateri se vino proizvaja.

2.2 Člen 2 specifikacije proizvoda – Kombinacija sort vinske trte

Ta sprememba se nanaša na člen 2 specifikacije proizvoda in ustrezni oddelek 7 enotnega dokumenta o glavnih sortah vinske trte. S povečanjem odstotka avtohtonih sort vinske trte, kot so Catarratto za bela vina ter Perricone in Nero d’Avola za rdeča vina, ki se že proizvajajo kot sortna vina, se lahko bolje opišejo lastnosti zadevnih vin in zagotovi boljša kakovost. Omejila se je kombinacija sort vinske trte, da bi se ohranile le tiste vrste vina, ki lahko poudarijo posebnost zadevnih vin z DOC (ZOP).

(a) Iz kombinacije sort vinske trte za bela vina sta bili črtani sorti Insolia in Grecanico, dodana pa je bila označba Riserva. Za bela vina je še vedno dovoljena le sorta vinske trte Catarratto, ki mora obsegati vsaj 95 % osnove, saj bolj kot katera koli druga sorta izraža posebno primernost ozemlja.

(b) Spremenili so se odstotki iz sedanje specifikacije proizvoda za sorte v kombinaciji sort vinske trte za rdeča vina in dodala se je označba Vendemmia Tardiva. Za rdeča vina sta dovoljeni le tradicionalni sorti vinske trte Perricone in Nero d’Avola, bodisi posebej bodisi v kombinaciji v deležih od 0 do 100 %; dodati se ne smejo nobene druge sorte.

(c) Za proizvodnjo belih ali rdečih vin se ne smejo uporabiti nobene druge sorte, čeprav so v regiji Sicilija dovoljene. Iz navedenih sort, ki uspevajo v vinogradih skoraj vseh lokalnih proizvajalcev, se v tej regiji z visokimi hribi ustvarjajo vina s posebnimi in razpoznavnimi organoleptičnimi lastnostmi, zaradi česar se razlikujejo od vin, proizvedenih v drugih delih regije, kot je navedeno v opisu geografske povezave.

(d) Odstranjena so bila vino rosé in sortna vina, proizvedena iz sort, ki niso več vključene.

2.3 Člen 3 specifikacije proizvoda – Območje proizvodnje

Ta sprememba se nanaša na člen 3 specifikacije proizvoda in ustrezni oddelek 6 enotnega dokumenta o razmejenem območju.

V členu 3 specifikacije proizvoda so bile vnesene le formalne spremembe pri opisu območja proizvodnje in popravljeno je bilo ime občine Montemaggiore (prej nepravilno napisano kot Montemmagiore).

2.4 Člen 4 specifikacije proizvoda – Vinogradniške zahteve

Ta sprememba se nanaša le na specifikacijo proizvoda in ne na enotni dokument.

(a) V zvezi z obdobjem, v katerem se lahko izvaja nujno namakanje, se je črtal stavek „najpozneje ob začetku zorenja“. Črtana je bila očitna neskladnost, saj je nujno namakanje potrebno zlasti ob koncu poletja in pogosto po zorenju.

(b) Iz razpredelnice donosa so bile odstranjene vrste, ki niso več vključene, dodani sta bili označbi „Vendemmia Tardiva“ za rdeče vino in „Riserva“ za belo vino. Najmanjši volumenski delež naravnega alkohola se je povečal z 11 % na 12 % za rdeče vino in z 10,5 % na 11,5 % za belo vino. V isto razpredelnico sta bili dodani označbi „Vendemmia Tardiva“ za belo vino in „Riserva“ za rdeče vino, ki sta bili obe vključeni v člen 5 prejšnje specifikacije proizvoda. Zaradi boljšega pregleda sta bila v eno razpredelnico v členu 4 specifikacije proizvoda vključena parametra kakovosti (največji donos grozdja na hektar in najmanjši delež naravnega alkohola), ki sta bila prej navedena tudi v členu 5 specifikacije proizvoda. S povečanjem najmanjšega deleža naravnega alkohola grozdja (vsebnosti sladkorja) bi se morala izboljšati kakovost ustreznega vina in dodatno izboljšati posebnost vina z DOC (ZOP).

2.5 Člen 5 specifikacije proizvoda – Zahteve pri vinifikaciji

Ta sprememba se nanaša le na specifikacijo proizvoda in ne na enotni dokument.

Vnesene so bile formalne spremembe, kot sta dodajanje zahtev pri vinifikaciji za nove vrste vina in odstranitev zahtev za vrste, ki v druge člene specifikacije proizvoda niso več vključene ali v njih niso več navedene.

Te spremembe so potrebne zaradi uskladitve člena z določbami prejšnjih členov.

(Odstavek 9) Da bi se bolje odrazila raven kakovosti vin, za vrste „Vendemmia Tardiva“ (vina prve kategorije) postopki obogatitve niso dovoljeni.

2.6 Člen 6 specifikacije proizvoda – Značilnosti ob porabi

Ta sprememba se nanaša na specifikacijo proizvoda in ustrezni oddelek 4 enotnega dokumenta o opisu vin.

(a) Vrste vina, kot so tiste, ki označujejo sorto vinske trte, ki ni več vključena, so bile odstranjene, preostale vrste pa so bile ponovno opredeljene. Da bi se natančneje opisale kemijske, fizikalne in organoleptične lastnosti, so bile odstranjene lastnosti vrst vina, ki niso več vključene, opisane lastnosti na novo uvedenih vrst, kot sta Bianco Riserva in Rosso Vendemmia Tardiva, ter pregledane lastnosti že vključenih vrst.

(b) Črtal se je odstavek 3 člena o pooblastilu ministrstva za izdajo odloka o spremembi vsebnosti skupnih kislin in najmanjšega ekstrakta brez sladkorja. Ob spremembi specifikacije proizvoda se je izkoristila priložnost za črtanje zadnjega odstavka člena 6 specifikacije proizvoda, saj ni več skladen z določbami EU, ki se nanašajo na spremembe, zaradi katerih je treba enotni dokument spremeniti.

(c) Zaradi skladiščenja vina v lesenih sodih je bil kot morebiten vonj dodan pridih lesa. To je bilo potrebno, saj proizvajalci vino pogosto shranjujejo in starajo v lesenih sodih.

2.7 Člen 7 specifikacije proizvoda – Označevanje

Ta sprememba se nanaša le na specifikacijo proizvoda in ne na enotni dokument.

Nadomestilo se je besedilo celotnega člena specifikacije proizvoda, naslednji členi pa so se preštevilčili.

Značilnosti ob porabi za vse v specifikacijo vključene vrste so zdaj vse opisane v navedenem členu 6 specifikacije proizvoda, medtem ko so pravila za označbo in predstavitev proizvodov opisana v členu 7 specifikacije proizvoda.

(a) Vključena je bila možnost uporabe dodatnih toponomastičnih označb, ki se nanašajo na vinograd. Z navedbo kmetijskega gospodarstva je mogoče bolje opisati lastnosti vina, tako da se na oznaki navede, da vino izvira izključno iz določenega vinograda, v skladu s členom 31(10) zakona št. 238/2016 in členom 120(1)(g) Uredbe (EU) št. 1308/2013.

(b) Ime „Sicilia“ kot večja geografska enota se lahko navede na označevanju in predstavitvi vin „Contea di Sclafani“ ali „Valledolmo-Contea di Sclafani“ z DOC (ZOP). Z navedbo imena večje geografske enote „Sicilia“ je potrošnikom zagotovljenih več informacij o geografski lokaciji zadevnega vina z DOC (ZOP), kar je skladno z zakonom št. 238/2016 in členom 120(1)(g) Uredbe (EU) št. 1308/2013.

(c) Odstranjeni so bili sklici na vrste, ki niso več vključene, in določbe o posodah, ki se lahko uporabijo. Določbe o posodah, ki se lahko uporabijo, so zdaj navedene v členu 8 specifikacije proizvoda – Embalaža.

2.8 Člen 8 specifikacije proizvoda – Embalaža

Ta sprememba se nanaša na specifikacijo proizvoda in ustrezni oddelek 9 enotnega dokumenta o bistvenih dodatnih pogojih.

Določeno je bilo, da se lahko za vse količine, ki jih dovoljujejo nacionalni predpisi in predpisi EU, uporabljajo le steklenice. Podrobno je bilo opredeljeno, da se uporabljajo le plutovinasti zamaški z gobico, saj peneče vino ni več vključeno v specifikacijo; uporaba zamaškov s kapico je dovoljena za vrste z označbo „Vendemmia Tardiva“.

Ime mora biti na trgu opredeljeno le z vinom, pakiranim v steklenice ter izbranim v skladu z visokokakovostnimi lastnostmi in tehničnimi parametri, določenimi v celotni specifikaciji proizvoda.

2.9 Člen 9 specifikacije proizvoda – Povezava z območjem

Ta sprememba se nanaša na specifikacijo proizvoda in ustrezni oddelek 8 enotnega dokumenta o opisu povezav(e).

Ta člen 9 specifikacije proizvoda je bil posodobljen s sklicem na novo ime vina „Contea di Sclafani“ ali „Valledolmo-Contea di Sclafani“ z DOC (ZOP).

Poleg tega so bili v odstavkih A) in C) tega člena 9 pri opisu povezave z geografskim okoljem odstranjeni sklici na tipologije sort in kategorije vin (peneče vino in kakovostno peneče vino), ki v novi specifikaciji proizvoda niso določene.

Navedene spremembe specifikacije proizvoda so bile posledično vključene v ustrezni oddelek 8 enotnega dokumenta o opisu povezave z geografskim okoljem.

Zadevna sprememba je posledica spremembe imena vina z DOC (ZOP) zaradi dodanega imena občine „Valledolmo“, ki se nahaja v središču opredeljenega geografskega območja.

S to spremembo se poimenovanje torej bolj poveže z ozemljem ter okrepi povezava z geografskim okoljem ustrezno proizvodnjo vina.

Zaradi izključitve nekaterih vrst in kategorij proizvodov iz specifikacije proizvoda je bila v tem členu 9 specifikacije proizvoda bolje opisana povezava z geografskim okoljem za preostale vrste vina, proizvedene z grozdjem iz vinskih trt, ki so najznačilnejše za to ozemlje (Catarratto, Perricone in Nero d’Avola).

Poudarjen je bil zlasti medsebojni vpliv naravnih in človeških dejavnikov ter kvalitativnih in posebnih lastnosti vin, ki jih je mogoče pripisati predvsem geografskemu okolju.

ENOTNI DOKUMENT

1. Ime za registracijo

Contea di Sclafani

Valledolmo-Contea di Sclafani

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

„Contea di Sclafani“ ali „Valledolmo-Contea di Sclafani“ Rosso

Barva: rubinasto rdeča različne intenzivnosti, po možnosti z nadihom vijolične;

vonj: fin, razpoznaven, saden/včasih začimben;

okus: suh, harmoničen, z dobro strukturo;

najmanjši volumenski delež skupnega alkohola: 12,0 %;

najmanjši ekstrakt brez sladkorja: 23 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Contea di Sclafani“ ali „Valledolmo-Contea di Sclafani“ Rosso Riserva

Barva: od temno rubinasto rdeče do granatne barve, v katero prehaja s staranjem vina;

vonj: intenziven, saden, včasih začimben;

okus: suh, razpoznaven, z dobro strukturo;

najmanjši volumenski delež skupnega alkohola: 12,5 %;

najmanjši ekstrakt brez sladkorja: 24 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Contea di Sclafani“ ali „Valledolmo-Contea di Sclafani“ Rosso Vendemmia Tardiva

Barva: od temno rubinasto rdeče do granatne barve, v katero prehaja s staranjem vina;

vonj: razpoznaven, obstojen, fin;

okus: suh do sladek, razpoznaven, harmoničen;

najmanjši volumenski delež skupnega alkohola: 13,0 %;

najmanjši ekstrakt brez sladkorja: 28,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin 4,0 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Contea di Sclafani“ ali „Valledolmo-Contea di Sclafani“ Bianco

Barva: slamnato rumena različne intenzivnosti, včasih z nadihom bledo zelene;

vonj: fin, razpoznaven, obstojen;

okus: suh, harmoničen, poln;

najmanjši volumenski delež skupnega alkohola: 11,5 %;

najmanjši ekstrakt brez sladkorja: 17,00 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Contea di Sclafani“ ali „Valledolmo-Contea di Sclafani“ Bianco Riserva

Barva: slamnato rumena različne intenzivnosti, včasih z nadihom bledo zelene;

vonj: prijeten, fin, eleganten;

okus: harmoničen, razpoznaven, poln;

najmanjši volumenski delež skupnega alkohola: 12,0 %;

najnižja vsebnost skupnih kislin: 4,5 g/l;

najmanjši ekstrakt brez sladkorja: 20,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Contea di Sclafani“ ali „Valledolmo-Contea di Sclafani“ Bianco Vendemmia Tardiva

Barva: od slamnato rumene do zlato rumene;

vonj: razpoznaven, obstojen;

okus: suh do sladek, razpoznaven, harmoničen;

najmanjši volumenski delež skupnega alkohola: 13,0 %;

najmanjši ekstrakt brez sladkorja: 26,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin 4,0 grama na liter, izražena kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Osnovni enološki postopki

(b) Največji donosi

„Contea di Sclafani“ ali „Valledolmo-Contea di Sclafani“ Rosso, vključno z Riserva

10 000 kilogramov grozdja na hektar

„Contea di Sclafani“ ali „Valledolmo-Contea di Sclafani“ Rosso, vključno z Riserva

70 hektolitrov na hektar

„Contea di Sclafani“ ali „Valledolmo-Contea di Sclafani“ Bianco, vključno z Riserva

12 000 kilogramov grozdja na hektar

„Contea di Sclafani“ ali „Valledolmo-Contea di Sclafani“ Bianco, vključno z Riserva

84 hektolitrov na hektar

„Contea di Sclafani“ ali „Valledolmo-Contea di Sclafani“ Rosso in Bianco Vendemmia Tardiva

8 000 kilogramov grozdja na hektar

„Contea di Sclafani“ ali „Valledolmo-Contea di Sclafani“ Rosso in Bianco Vendemmia Tardiva

48 hektolitrov na hektar

6. Razmejeno območje

Območje proizvodnje se nahaja v regiji Sicilija in obsega: v pokrajini Palermo celotno ozemlje občin Valledolmo, Caltavuturo, Alia in Sclafani Bagni ter del ozemlja občin Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito in Polizzi Generosa; v pokrajini Caltanissetta celotno ozemlje občin Vallelunga Pratameno in Villalba, v pokrajini Agrigento pa del ozemlja občine Cammarata. Meje tega območja so opredeljene tako:

Meja od točke, ki označuje 14. + 800. km državne ceste št. 120, poteka po tej cesti do križišča med krajema Cerda in Aliminusa, kjer se pri točki, ki označuje 0. + 000. km, pridruži pokrajinski cesti št. 7, ki ji sledi do 17. + 750. km. Od tam poteka po meji občine Alia proti zahodu, dokler se ne seka z mejo občine Castronuovo di Sicilia, po kateri poteka proti jugozahodu, dokler se pri točki, ki označuje 4. + 700. km, ne seka z državno cesto št. 189. Meja poteka vzdolž državne ceste do točke, ki označuje 14. + 600. km, kjer se nadaljuje proti jugu vzdolž reke Platani do doline Vallone Crasto Venturo in od tam proti jugovzhodu, dokler se pri točki, ki označuje 5. + 900. km, ne seka s pokrajinsko cesto št. 39 (nekdanja zasebna cesta med Sorio in Casalicchiom), ob kateri poteka do točke, ki označuje 0. + 000. km, kjer se pridruži pokrajinski cesti št. 25 (Tumarrano–Mussomeli) in nato poteka po njej 9 km proti jugu, dokler ne doseže meje občine Cammarata. Po tej meji poteka proti vzhodu in nato doseže mejo občine Villalba, vzdolž katere poteka proti vzhodu do meje občine Petralia Sottana; nato poteka po njej najprej proti vzhodu, nato proti severovzhodu, pri Portella dell’Inferno doseže pokrajinsko cesto št. 72 (Ciolino) in poteka po njej približno 2,7 km. Pomikajoč se proti severu doseže Portella del Morto, kjer se proti severu ponovno združi z mejo občine Petralia Sottana, dokler ne doseže doline Vallone San Giorgio in poteka po njej proti severovzhodu do točke, ki označuje 48. + 200. km na državni cesti št. 120. Po državni cesti št. 120 poteka do točke, ki označuje 48. + 400. km, kjer doseže mejo kraja Polizzi Generosa in poteka po njej proti severozahodu do reke San Filippo; potekajoč po tej reki, še vedno v severozahodni smeri, seka mejo občine Caltavuturo. Vzdolž te meje proti severozahodu doseže mejo občine Sclafani Bagni in poteka po njej do meje z občino Cerda; od tu poteka proti severozahodu in se pri točki, ki označuje 14. + 800. km, seka z državno cesto 120.

7. Glavne sorte vinske trte

Catarratto bianco lucido B.

Catarratto bianco comune B.

Perricone N.

Nero d’Avola N., ki je sinonim za: Calabrese N.

8. Opis povezave

„Contea di Sclafani“ ali „Valledolmo-Contea di Sclafani“

Povezavo z opredeljenim geografskim območjem prikazuje medsebojni vpliv določenih okoljskih značilnosti (hribovito območje, struktura tal, zmerno toplo podnebje, temperaturni razpon), zgodovinske tradicije (prvi zapisi o gojenju vinske trte segajo v leto 1300, mnogo hektarjev vinogradov na fevdu Valle dell’Olmo je bilo zasajenih okrog leta 1570), človeških dejavnikov (sorte in gojitvene oblike vinske trte ter tradicionalni sistemi kmetovanja) ter postopkov predelave vina, ki so na območju trdno zasidrani in omogočajo pridobivanje vrst vina iz specifikacije proizvoda s posebnimi značilnostmi.

Zaradi povprečne nadmorske višine območja, ki je približno 600 m nad morsko gladino, in splošne razporeditve večinoma glinenih tal s peščenimi delci ali večinoma peščenih tal z glinenimi delci niso nobena tla na območju proizvodnje niti premokra niti preveč kisla ali preveč alkalna, kar so dejavniki, ki skupno vplivajo na količino in predvsem kakovost proizvodov vinske trte.

Ti dejavniki se popolnoma spajajo z avtohtonimi rdečimi sortami vinske trte Perricone in Nero d’Avola za proizvodnjo mirnega rdečega vina z zelo razpoznavnimi lastnostmi, ki so posledica izrazitega cvetličnega in začimbnega vonja, elegantnosti in trajnosti zaradi sestave taninov, zaradi česar je mogoče vino celo dlje časa starati (ta vina so označena z označbo Riserva), ter z avtohtono belo sorto vinske trte Catarratto, ki je tesno povezana z vinogradniško tradicijo na Siciliji in zlasti s tradicijo Valle d’Olmo-Contea di Sclafani, kjer se belo vino pridobiva le iz grozdja sorte Catarratto, ki ima edinstvene in lahko prepoznavne značilnosti. To belo vino je zaradi visoke vsebnosti polifenolov in optimalnih ravni kislosti primerno za staranje ter zato za uporabo označbe Riserva.

Trgatev poteka od sredine septembra in ves mesec oktober. Ker grozdje na tem območju dozori približno dvajset dni pozneje kot na drugih vinorodnih območjih Sicilije, ima popolno ravnovesje med kislostjo in vsebnostjo sladkorja. Ta poznejša dozorelost, ki poleg tega prispeva k značilnim lastnostim končnega proizvoda, omogoča obiranje grozdja, ki je uravnoteženo dozorelo, odmaknjeno od poletne vročine, in ima uravnotežene analitske vrednosti, tj. z dobro kislostjo in brez odvečnega sladkorja.

Vino, proizvedeno iz sort vinske trte Nero d’Avola in Perricone, se ne le dobro ujema s tipično sicilijansko kuhinjo, temveč zaradi svojih posebnih lastnosti tudi z mednarodnimi jedmi in pivskimi navadami, kar prispeva k priznanju njegove kakovosti. Vino, pridobljeno iz sorte vinske trte Catarratto, se po drugi strani dobro ujema z vsemi ribjimi jedmi, od povsem sredozemskih do azijskih.

Poleg tega se v posebej dobrih letih rdeče in bele sorte vinske trte po navadi zelo dolgo pustijo na rastlinah, in sicer skoraj do konca oktobra, da se trga zelo zrelo grozdje, iz katerega se lahko proizvaja vino z označbo Vendemmia Tardiva.

9. Bistveni dodatni pogoji

Embalaža

Pravni okvir:

Nacionalna zakonodaja in zakonodaja EU

Vrsta dodatnega pogoja:

Za vse količine, ki jih dovoljujejo nacionalni predpisi in predpisi EU, se lahko uporabljajo le steklenice. Uporabljajo se le plutovinasti zamaški z gobico, saj peneče vino ni več vključeno v specifikacijo proizvoda; uporaba zamaškov s kapico je dovoljena za vrste z označbo „Vendemmia Tardiva“.

Opis pogoja:

Ime mora biti na trgu opredeljeno le z vinom, pakiranim v steklenice ter izbranim v skladu z visokokakovostnimi lastnostmi in tehničnimi parametri, določenimi v celotni specifikaciji proizvoda.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/12905